4 கப் ராகி மாவுடன் 1 கப் அரைத்த உளுந்து மாவைச் சேர்த்துக் கலந்து தேவையான அளவு உப்பு சேர்த்து 2 மணி நேரம் ஊற வைக்கவும். மாவு புளித்ததும் எடுத்து ஃப்ரிஜ்ஜில் வைத்துக் கொள்ளவும். பின்னர் தோசை ஊற்றும் நேரத்தில் பொடியாக நறுக்கிய சின்ன வெங்காயம், பச்சை மிளகாய் மற்றும் 2 டீஸ்பூன் தேங்காய்த்துருவல் கலந்து மாவை நன்கு கலக்கி விட்டு தோசைக்கல்லைச் சூடேற்றி தாராளமாக எண்ணெய் தடவி தோசை ஊற்றவும். மாவு பதமாக வெந்தவுடன் திருப்பிப் போட்டு ஓரங்களில் துளி எண்ணெய் விட்டு நன்கு வெந்ததும் எடுத்து சூடாகப் பரிமாறலாம். இந்த ராகி தோசைக்கு சரியான ஈடு என்றால் அது என் பாட்டி அரைக்கும் கார, சாரமான வெங்காயச் சட்னியும், பிரண்டைத் துவையலும் தான். இரண்டில் ஏதாவது ஒன்றை மாற்றி மாற்றிச் செய்து சாப்பிடலாம்.